# Đački rastanak analiza pesme – Branko Radičević

[BELEŠKE](https://beleske.com/) > [SREDNJA ŠKOLA](https://beleske.com/srednja-skola/) > [DRUGA GODINA](https://beleske.com/srednja-skola/druga-godina/) > [SRPSKI JEZIK DRUGA GODINA](https://beleske.com/srednja-skola/druga-godina/srpski-jezik-druga-godina/) > [ĐAČKI RASTANAK ANALIZA PESME – BRANKO RADIČEVIĆ](https://beleske.com/djacki-rastanak-branko-radicevic/)

Objavljeno / [12.09.2012.](https://beleske.com/2020/12/06/) Autor / [Tamara Pilipović](https://beleske.com/author/tamarapilipovic/) Kategorija / [Prepričane lektire za srednju školu,](https://beleske.com/lektira/)[Srpski jezik druga godina](https://beleske.com/srednja-skola/druga-godina/srpski-jezik-druga-godina/)

**Đački rastanak**je pesma našeg poznatog pesnika Branka Radičevića. Smatra se da je ova pesma**jedna od njegovih najlepših elegija.** Đački rastanak je njegovo **direktno obraćanje Sremskim Karlovcima**. Radičević je napisao ovu pesmu pre njegovog polaska u Temišvar na dalje školovanje. Pesma Đački rastanak se čita i analizira u drugom razredu srednje škole. Pročitajte dalje u tekstu kako izgleda**analiza pesme Đački rastanak i kratka biografija pisca.**

* **Pisac:** Branko Radičević
* **Književni rod:** lirika
* **Književna vrsta:** elegija
* **Tema:** Brankov rastanak sa Karlovcima

## Analiza pesme Đački rastanak

**Pesma Đački rastanak**je napisana 1844. godine. Ona je objavljena u Radičevićevoj prvoj zbirci pesama koja je objavljena 1847. godine. **Radičević je još kao dete došao u Karlovce** i igra mu je bila jedina zanimacija. On u pesmi govori o svom detinjstvu i kako se brzo navikao na novo mesto. Kad je bio dete sve mu se činilo lako i jednostavno.

Opraštajući se sa svojim mestom, Branko oseća: **tugu, setu, nostalgiju, na neki način i radost.** Opet se seća radosti i divnih trenutaka provedenih tamo. Sećanja na Karlovce mu niko ne može oduzeti i ova pesma nam samo pokazuje njegovu vezanost za to mesto. **Izražena je njegova velika ljubav prema Karlovcima**  – što je upravo i tema pesme. Govori o tome kako je lepo živeti baš tu, ali ga svet zove i mora otići.

Govori da je i sada veseo i srećan, ali ne kao nekad. Teško mu je da ostavi iza sebe sve prelepe stvari koje su mu se tu dogodile i da ode, ali svestan je da tako mora da bude i kreće u svet. Izražava želju, za koju zna da se neće ispuniti, da je potpuno pusta i nemoguća:**želi da zagrli i poljubi svoje Karlovce i tako im pokaže koliko ih stvarno voli.**

Naglašava da se u Karlovcima poštuju srpski običaji: slave, praznici, naši preci, carevi. Poštuju se junaci koji su život dali za svoju domovinu, za budućnost svojih naslednika i svih nas.

### Stilske figure u pesmi Đački rastanak

#### Komparacija

Motiv rata je prisutan u spominjanju palih srpskih boraca – njihove pale glave. **Upoređuje nebo pred zalazak** **sunca (crvene boje) sa krvlju prolivenim Kosovom**. Takođe piše kako je tada na Kosovu veliki broj Srba poginuo.

#### Apostrofa

**Zahvaljuje se Karlovcima** i sa mukom se od njega oprašta. Često upotrbljava deminutive i hipokoristike (seća se detalja sa radošću i zatim ih stavlja u deminutive). Kao na primer: „oh, željice ala si  mi pusta!“ kada želi da poljubi i zagrli Karlovac.

**Priča o Dunavu , u vokativu , bukvalno mu se obraća**. Branko seća se svojih dečačkih dana kada je plovio Dunavom.  Spominje kako je usled oluje bio sa drugovima na Dunavu i kako su pali u vodu i na kraju uspeli da dođu do kopna.  On se ujedno **zahvaljuje samom Dunavu što ga nije potopio.**

U drugom delu pesme**oprašta se sa vinogradima,** opet kao sto je malo pre bio slučaj sa Dunavom i Karlovcima. Vokativi gde god se jave, igraju važnu ulogu u pesmi, jer nam**pokazuju njegovu vezanost za sve stvari kojima se tako obraća.**

U celoj pesmi je pisutna apostrofa. Obraća se direktno**Karlovcima, potom suncu, zatim Dunavu, kao i vinogradima.**

#### Personifikacija

Radičević piše o berbama u Karlovcima, kojima više neće prisustvovati. U ranu zoru, svi su već ustajali i razdragano išli ka vinogradima. On tom prilikom preuveličava grožđe, **govori kako je ono najlepše na svetu i da ko njega nije video u stvari ništa nije ni video.**

#### Gradacija

**Radičević niže radnje u po jačini od najslabije do najjače.**Opisuje vredan rad mladića i devojaka, uopšte radnika koji konstantno beru i nose ubrano grožđe. I pored silnog i napornog rada, naglašava da momci podvikuju, a devojke pevaju i pesma se čuje svuda. Takođe jedno drugog podržavaju  i čim malo sunce zađe, oni su i pored napornog i teškog rada orni i spremni za igru i ponovnu pesmu. Javlja se motiv muzike, narodne igre, kola i veselja.

Svirač neprestano svira i svi uživaju u tome.**Muzika i veselje poziva sve na igru**. Momci nisu imuni na devojke – ne mogu da odole devojkama, onako bosim, bez čarapa i papuča, kako Branko kaže, vitkog stasa. Govori takođe kako ta okupljanja traju do samog jutra i da niko od njih ne posustaje.

#### Polisindenton i asindeton

Radičević u ovoj pesmi koristi obe stilske figure. Polisindenton koristi da bi se**pažnja zadržala na svakom pojmu ponaosob** i da bi se svaki od njih istakao. A asindeton, nizanje reči bez veznika, **dobija na dinamičnosti i brzini.**

#### Inverzija

„Oj Dunavo, o ti reko silna, vinogradi, zbogom umiljati…“ Ovah stih predstavlja inverziju – **promena uobičajenog reda reči ili rečenica.** Ova stilska figura se koristi bi se istakla ona reč ili rečenica koju pisac želi da podvuče. Ona je česta je u lirskoj poeziji, zato što je izraz uzbuđenog duhovnog stanja i stanje emocijalnosti.

#### Anafora

U  poslednja 4 stiha, na samom početku Branko ponavlja  – zbogom.

## Branko Radičević

Branko Radičević je rođen 1824. godine. Napisao je tri zbirke pesama i ostavio veliki trag u srpskoj književnosti. Gimnaziju je završio u Sremskim Karlovcima, gde je i počeo da piše pesme. Karlovci su ostavili veliki uticaj na njega i njegovo stvaralaštvo. Na njega je imao veliki uticaj Vuk Karadžić, tako da je  Radičević pisao pesme na narodnom jeziku. Dalje se školovao u Temišvaru i Beču, gde je studirao medicinu. Umro je u Beču od tuberkuloze.

**Najpoznatije pesme:**

* Đački rastanak
* Kad mlidijah umreti
* Put

